Hristina Popović
Hristina Popović (26. 3. 1982., Beograd, SR Srbija, - ) je srpska glumica. Cerka je balerine, koreografkinje i glumice Sonje Vukićević. Studirala je glumu na Akademiji umetnosti u Beogradu u klasi profesorke Mirjane Karanović i Univerzitetu Braća Karić, a prethodno je upisala nemački jezik na Filološkom fakultetu.

Prvu ulogu ostvarila je sa samo sedam godina u predstavi Čekajući Godoa, u kojoj je igrala zajedno sa Predragom Mikijem Manojlovićem, Žarkom Lauševićem, Slavkom Štimcem i Krivokapićem. Na filmu je debitovala 1991. godine u filmu Noć u kući moje majke, i od tada je glumila u filmovima Dezerter (1992), Tango je tužna misao koja se pleše (1997), Kordon (2002), Skoro sasvim obična priča (2003), Jug jugoistok (2005), Beli lavovi (2011), Oktobar, Parada (2011) i Praktični vodič kroz Beograd sa pevanjem i plakanjem (2011). Igrala je i u televizijskim serijama Vratiće se rode i Ulica lipa.

Za ulogu u Paradi, nagrađena je Zlatnom arenom za najbolju glumicu u filmu manje produkcije na Filmskom festivalu u Puli 2012.

Zajedno sa hrvatskim glumcem Bojanom Navojecom ima kćerku Luču, rođenu 5. januara 2012.

Eksterni linkovi 
 Hristina Popović na Internet Movie Databaseu

Srpski glumci
Biografije, Beograd
Authority control